kalixlouiis/myanmar-wikipedia-corpus huggingface dataset:
ထိုအချိန်မှစ၍ ချူတီမားသည် စွပ်စွဲချက်များကို ပယ်ဖျက်ကာ ပီတာ၏ နိုင်ငံရေးရည်မှန်းချက်ကို ထောက်ခံခဲ့သည်။
သူတို့တွင် သမီးတစ်ဦးရှိသည်။
ကိုးကား ကဏ္ဍ:ထိုင်း နိုင်ငံရေးသမားများ။
နည်းပညာတက္ကသိုလ် (ကျောက်ဖြူ) သည် ကျောက်ဖြူအထူးစီးပွားရေးဇုန် (SEZ)အတွက် လိုအပ်လာမည့် နည်းပညာရှင်များ၊ ကျွမ်းကျင်အလုပ်သမားများများ မွေးထုတ်ပေးရန် သိပ္ပံနှင့် နည်းပညာ ဝန်ကြီးဌာန၊ ပြည်နယ်အစိုးရအဖွဲ့နှင့် ကျောက်ဖြူမြို့ မြို့မိ၊ မြို့ဖများ၏ ပူးပေါင်းဆောင်ရွက်မှုကြောင့် ပေါ်ပေါက်လာခဲ့ပြီး ကျောက်ဖြူမြို့၊ ကမ်းနားလမ်း၊ သန်ပန်ချောင်းရပ်ကွက်တွင် တည်ရှိသည်။
လက်ရှိ ကျောင်းအုပ်ဆရာကြီးမှာ ဒေါက်တာအောင်မွန်ဖြစ်၍ ဒုတိယကျောင်းအုပ်ကြီးမှာ ဒေါက်တာဦးကျော်ငြိမ်း ဖြစ်သည်။
အစိုးရစက်မှုလက်မှုသိပ္ပံ(ကျောက်ဖြူ)ကို သိပ္ပံနှင့်နည်းပညာဝန်ကြီးဌာနမှ ၂၀၂၂ ခုနှစ်၊ ဒီဇင်ဘာတွင် အစိုးရနည်းပညာကောလိပ်အဖြစ်သို့ တိုးမြှင့်သတ်မှတ်ပြီး ၂၀၂၂-၂၀၂၃ ပညာသင်နှစ်တွင် B-Tech ဘွဲ့သင်တန်းများအဖြစ် Civil,EP,Mech မေဂျာတို့ဖြင့် (၄)နှစ်သင်တန်းများကို ပို့ချသင်ကြားပေးသည်။
၂၀၂၃ ခုနှစ်၊ မေလတွင် နည်းပညာတက္ကသိုလ် (ကျောက်ဖြူ)အဖြစ် တိုးမြှင့်သတ်မှတ်ခဲ့သည်။
လူငယ်၊ လူရွယ်များအနေဖြင့် အင်ဂျင်နီယာ နည်းပညာဘာသာရပ်များကို လေ့လာသင်ယူခွင့် ရရှိစေရန်၊ ဒေသဖွံ့ဖြိုးတိုးတက်ရေးနှင့် လူမှုစီးပွားဘဝဖွံ့ဖြိုးတိုးတက်လာစေရန် ရည်ရွယ်၍ မြို့ပြအင်ဂျင်နီယာဘာသာရပ်၊ လျှပ်စစ်စွမ်းအား အင်ဂျင်နီယာဘာသာရပ် နှင့် စက်မှုအင်ဂျင်နီယာဘာသာရပ် စသည့် အင်ဂျင်နီယာဘာသာရပ် (၃)ခုဖြင့် အင်ဂျင်နီယာနည်းပညာသင်တန်းများဖြစ်သော (B-Tech) ပထမနှစ်သင်တန်းများကို စတင်ဖွင့်လှစ်သင်ကြားပေးနေပြီဖြစ်ပြီး (B-Tech) သင်တန်းအား (၄)နှစ်တက်ရောက်သင်ယူပြီးမြောက်ပါက အင်ဂျင်နီယာနည်းပညာဘွဲ့ (Bachelor of Technology) ဘွဲ့ကို ပေးအပ်ချီးမြှင့်သွားမည်ဖြစ်သည်။
GTI-KPU စတင်ဖွင့်လှစ်ချိန်တွင် ကျောင်းသူ၊ကျောင်းသားပေါင်း(၁၀၇)ဦးဖြင့် စတင်ဖွင့်လှစ်ခဲ့ပြီး ၂၀၂၂ ခုနှစ်အထိ ကျောင်းသားဦးရေ(၃၈၂)ဦး မွေးထုတ်ပေးပြီးဖြစ်သည်။
ထို့ပြင် ဒီပလိုမာပေးအပ်ပြီး ကျောင်းသား(၂၅၀)ဦး ရှိပြီဖြစ်ပြီး BE ပေါင်းကူးရ ကျောင်းသား၊ ကျောင်းသူပေါင်း(၅၁)ဦးရှိပြီဖြစ်သည်။
ကျောင်းအုပ်ကြီးများ နည်းပညာတက္ကသိုလ် (ကျောက်ဖြူ) တွင် ကျောင်းအုပ်ကြီးများအဖြစ် တာဝန်ထမ်းဆောင်ခဲ့ကြသူများမှာ အောက်ပါအတိုင်း ဖြစ်သည်။
စဉ် အမည် တာဝန်သက်တမ်း မှတ်ချက်၁။
ဦးတင်ဝင်း ဒုတိယညွှန်ကြားရေးမှူးချုပ် မေ ၂၀၁၅ - မေ ၂၀၁၇ ၂။
ဒေါက်တာဖြိုးဝေလင်း ညွှန်ကြားရေးမှူး ဇွန် ၂၀၁၇ - ၁၅ မတ် ၂၀၂၁ ၃။
ဒေါက်တာအောင်မွန် ညွှန်ကြားရေးမှူး ၁၆ မတ် ၂၀၂၁ - လက်ရှိ ဌာနများ ၁။
စီမံ/ဘဏ္ဍာဌာနများ ၂။
မြို့ပြအင်ဂျင်နီယာဌာန ၃။
ဝန်ထမ်းရေးရာဌာန ၄။
လျှပ်စစ်စွမ်းအားအင်ဂျင်နီယာဌာန ၅။
ကျောင်းသားရေးရာဌာန ၆။
စက်မှုအင်ဂျင်နီယာဌာန ၇။
စာကြည့်တိုက် ၈။
သုတနည်းပညာဌာန ၉။
ငွေစာရင်းဌာန ၁၀။
မြန်မာစာဌာန ၁၁။
ပစ္စည်း/စတို ဌာန ၁၂။
အင်္ဂလိပ်စာဌာန ၁၃။
သင်္ချာဌာန ၁၄။
ရူပဗေဒဌာန ၁၅။
ဓာတုဗေဒဌာန ကိုးကား Category:မြန်မာနိုင်ငံရှိ နည်းပညာတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:ရခိုင်ပြည်နယ်အတွင်းရှိ တက္ကသိုလ်များ။
ဂျက်ဆီ အမည်ရှိ လူပုဂ္ဂိုလ်များမှာ ဂျက်ဆီ အိုဝင် ဂျက်ဆီ ဒေါက်ကလပ် ဂျက်ဆီ စတူးဝပ်။
လယ်သမားပိုင် ကောက်နှံအရန် (; အတိုကောက် FOR) သည် ၁၉၇၇ ခုနှစ် စားနပ်ရိက္ခာနှင့် စိုက်ပျိုးရေး အက်ဥပဒေ အရ တည်ထောင်ထားသော အစီအစဉ်ဖြစ်ပြီး သိသိသာသာ ဈေးနှုန်း လှုပ်ရှားမှုများကို ကြားခံကာ စပါးနှင့် စပါးအစာကျွေးသည့် တောင်သူများအား ထောက်ပံ့ထားသော စပါးသိုလှောင်မှုတွင် ပါဝင်ခွင့်ပြုခြင်းဖြင့် ထုတ်လုပ်မှု ပြတ်လပ်မှုကို တားဆီးပေးရန် ဒီဇိုင်းထုတ်ထားသည့် အစီအစဉ်တစ်ခု ဖြစ်သည်။
ဤအစီအစဉ်တွင် ၎င်းတို့၏ စပါးများကို သိုလှောင်သိမ်းဆည်းထားသည့် လယ်သမားများသည် အနည်းဆုံး ၃ နှစ်အထိ သက်တမ်းတိုး ချေးငှားခွင့် မရရှိသေးပေ။
အချို့သော အခြေအနေများတွင် ချေးငွေအပေါ် အတိုးကို လျှော့ပေါ့ပေးနိုင်ပြီး လယ်သမားများသည် အစိုးရထံမှ နှစ်စဉ် သိုလှောင်မှု ပေးချေမှုကို ရရှိနိုင်သည်။
၁၉၉၆ ခုနှစ် လယ်ယာဥပဒေမူကြမ်း (P.L. 104-127) သည် ဤအစီအစဉ်ကို ရုပ်သိမ်းလိုက်သည်။
ကဏ္ဍ:ဖော်ပြချက်တို ပါဝင်သော ဆောင်းပါးများ ကဏ္ဍ:ဝီကီဒေတာနှင့် ကွဲပြားသော ဖော်ပြချက်တိုများ ISO 3167-7:MM သည် အပြည်ပြည်ဆိုင်ရာစံချိန်စံညွှန်းအဖွဲ့ (ISO) မှ သတ်မှတ်သော အိုင်အက်စ်အို ၃၁၆၆ ၏ တစ်စိတ်တစ်ပိုင်းဖြစ်သည့် အိုင်အက်စ်အို ၃၁၆၆-၂ တွင် မြန်မာနိုင်ငံအတွက် ရည်ညွှန်းထည့်သွင်းထားသော စံချိန်စံညွှန်းသတ်မှတ်ချက် ဖြစ်သည်။
ဤကုဒ်သည် ISO 3166-1 တွင် ပါဝင်သော နိုင်ငံအားလုံး၏ ဒေသခွဲများ (တိုင်းဒေသကြီးနှင့် ပြည်နယ် စသည်)၏ အမည်များကို ကုဒ်များအဖြစ် သတ်မှတ်ပေးသည်။
၂၀၂၀ ခုနှစ်အရ မြန်မာ ISO 3166-2 ကုဒ်တွင် တိုင်းဒေသကြီး ၇ ခု၊ ပြည်နယ် ၇ ခုနှင့် ပြည်ထောင်စုနယ်မြေ ၁ ခုတို့အတွက် ကုဒ်များကို သတ်မှတ်ထားသည်။
ကုဒ်အသီးသီးတွင် နှစ်ပိုင်းပါဝင်ပြီး တုံးတိုသင်္ကေတ (–) ဖြင့် ပိုင်းခြားထားသည်။
ပထမအပိုင်းမှာ မြန်မာနိုင်ငံအတွက် ISO 3166-1 alpha-2 ကုဒ်ဖြစ်သော ဖြစ်ပြီး ဒုတိယအပိုင်းမှာ ဂဏန်းနှစ်လုံး ပါဝင်သည်။
01–07: တိုင်းဒေသကြီး 11–17: ပြည်နယ် 18: ပြည်ထောင်စုနယ်မြေ လက်ရှိ ကုဒ်များ အိုင်အက်စ်အို ၃၁၆၆ ထိန်းသိမ်းရေးအေဂျင်စီ (ISO 3166/MA) မှ ထုတ်ပြန်သော အိုင်အက်စ်အို ၃၁၆၆-၂ စံ တွင် ပါဝင်သော ဒေသခွဲအမည်များမှာ အောက်ပါအတိုင်း ဖြစ်သည်။
ကုဒ် ဒေသခွဲအမည်(conventional names) ဒေသခွဲအမျိုးအစား ဧရာဝတီ တိုင်းဒေသကြီး ပဲခူး တိုင်းဒေသကြီး မကွေး တိုင်းဒေသကြီး မန္တလေး တိုင်းဒေသကြီး စစ်ကိုင်း တိုင်းဒေသကြီး တနင်္သာရီ တိုင်းဒေသကြီး ရန်ကုန် တိုင်းဒေသကြီး ချင်း ပြည်နယ် ကချင် ပြည်နယ် ကယား ပြည်နယ် ကရင် ပြည်နယ် မွန် ပြည်နယ် ရခိုင် ပြည်နယ် ရှမ်း ပြည်နယ် နေပြည်တော် ပြည်ထောင်စုနယ်မြေ ဆက်စပ်ဖတ်ရှုရန် မြန်မာနိုင်ငံ၏ အုပ်ချုပ်ရေးနယ်မြေဒေသများ ပြင်ပလင့်ခ်များ ISO Online Browsing Platform: MM Divisions of Myanmar, Statoids.com 2:MM *ISO 3166-2 ကဏ္ဍ:မြန်မာနိုင်ငံ ပထဝီဝင်ဆိုင်ရာ စာရင်းများ ကဏ္ဍ:ISO စံချိန်စံညွှန်းများ။
တပ်မတော် ဆေးတပ်ဖွဲ့ (Myanmar Army Medical Corps) သည် တပ်မတော် (ကြည်း) ရှိ စစ်အကူလက်ရုံးဝန်ထမ်းတပ်ဖွဲ့ ဖြစ်ပြီး တပ်မတော်သားများနှင့် ၎င်းတို့၏ မိသားစုဝင်များအားလုံးအတွက် ကျန်းမာရေး စောင့်ရှောက်မှုပေးရန် တာဝန်ရှိသူများ ဖြစ်သည်။
တပ်မတော် ဆေးဝန်ထမ်းတပ်ဖွဲ့သည် ဆေးဝန်ထမ်း ညွှန်ကြားရေးမှူး၏ လက်အောက်တွင် ရှိသည်။
သမိုင်းကြောင်း ဗမာ့လွတ်လပ်ရေးတပ်မတော်သည် လွတ်လပ်ရေးအတွက် စစ်ကြောင်း သုံးကြောင်းဖြင့် ဝင်ရောက်ခဲ့စဉ် ထားဝယ်မြို့တွင် စစ်မဖြစ်မီက ရှိခဲ့သော သူနာပြုတပ်ဖွဲ့သည် ထားဝယ်စစ်ကြောင်းသို့ ပထမဆုံး ဝင်ရောက်ခဲ့ကာ ရန်ကုန်မြို့သို့ ၁၉၄၂ ခုနှစ် မတ်လ ၂၉ ရက်နေ့တွင် ရောက်ရှိကြပြီး အရာရှိတစ်ဦးနှင့် သူနာပြုရဲဘော် ၂၀ ခန့်သည် ဗမာ့လွတ်လပ်ရေးတပ်မတော်ဆေးရုံကြီးတွင် စတင်တာဝန်ထမ်းဆောင်ခဲ့ကြသည်။
တပ်ခွဲမှူး၊ တပ်စုမှူး အရာရှိနှင့် တပ်စုနှစ်ခုခန့် သူနာပြုတပ်ဖွဲ့သည် ဗိုလ်ချုပ်အောင်ဆန်း ဦးစီသော ရန်ကုန်မှ အထက်ဗမာပြည် ချီတက်တိုက်ခိုက်ရေးတပ်များ၏ စစ်ကြောင်းများနှင့်အတူ လိုက်ပါချီတက်ခဲ့သည်။
ဗမာ့လွတ်လပ်ရေး တပ်မတော်ခေတ်တွင် တပ်မတော်စစ်ဆေးရုံများကို ဖွင့်လှစ်ခဲ့ရာ စစ်ဝန်ကြီးရုံး၊ ဆေးဘက်ဌာန၊ ရန်ကုန် စစ်ဆေးရုံ၊ မန္တလေးစစ်ဆေးရုံ၊ ပျဉ်းမနား စစ်ဆေးရုံ၊ ပဲခူးစစ်ဆေးရုံနှင့် အနောက်တိုင်းစစ်ဌာနချုပ် ဖြစ်သော အောင်လံ၊ ပြလို့စခန်းဆေးရုံတို့ကို အပါအဝင်ဖြစ်သည်။
စစ်ဝန်ကြီးဆေးရုံ၊ ဆေးဘက်ဌာန စတင်ဖွင့်လှစ်စဉ်က ခေတ္တဆေးမှူးချုပ်မှာ ဗိုလ်ကြီး မောင်မောင် ဖြစ်သည်။
၁၉၄၃ ခုနှစ် ဒီဇင်ဘာ နောက်ဆုံးပတ်တွင် ဗိုလ်မှူး မောင်မောင်ကြီးက ဗိုလ်ကြီးမောင်မောင်ထံမှ ဆေးမှူးချုပ်တာဝန်ကို လွှဲပြောင်း လက်ခံခဲ့သည်။
၁၉၆၂ ခုနှစ်မှ ၁၉၈၈ ခုနှစ်အတွင်း ဆေးတပ်ဖွဲ့ကို တိုးချဲ့ဖွဲ့စည်းခဲ့ရာ ဆေးဝန်ထမ်း ညွှန်ကြားရေးမှူးရုံး၊ ဗဟိုဆေးတပ် (မင်္ဂလာဒုံ)၊ တပ်မတော်ဆေးရုံကြီး (မင်္ဂလာဒုံ)၊ အမှတ် (၁) အခြေချစစ်ဆေးရုံ (ခုတင်-၇၀၀) မေမြို့၊ အမှတ် (၁) တပ်မတော်ဆေးရုံ (ခုတင်-၃၀၀) မိတ္ထီလာ၊ အမှတ် (၂) တပ်မတော်ဆေးရုံ (ခုတင်-၃၀၀) ရန်ကုန်၊ အမှတ် (၁) တပ်မတော်ဆေးရုံ (ခုတင်-၁၀၀) ပြည်မြို့၊ အမှတ် (၁) ရှေ့တန်းအခြေချစစ်ဆေးရုံ (ခုတင်-၇၅) ဗထူး၊ အမှတ် (၁) စစ်မြေပြင်ဆေးရုံ (ခုတင်-၁၀၀) လားရှိုး၊ အမှတ် (၂) နယ်လှည့်ခွဲစိတ်နှင့် ဓာတ်မှန်ရိုက်တပ် (မင်္ဂလာဒုံ)၊ အမှတ် (၁) နယ်လှည့်ဆေးတပ်ရင်း၊ အမှတ် (၁၃၁) စစ်မြေပြင်ဆေးတပ်ရင်း၊ အမှတ် (၂၃၂) စစ်မြေပြင်ဆေးတပ်ရင်း၊ အမှတ် (၃၃၃) စစ်မြေပြင် ဆေးတပ်ရင်း၊ အမှတ် (၄၃၄) စစ်မြေပြင် ဆေးတပ်ရင်း၊ အမှတ် (၅၃၅) စစ်မြေပြင် ဆေးတပ်ရင်း၊ အမှတ် (၁) ငှက်ဖျားနှင့် ကျန်းမာရေးတပ် (မှော်ဘီ)၊ အမှတ် (၁) အခြေချဆေးသိုလှောင်ရေးတပ်၊ အမှတ် (၁) ရှေ့တန်းအခြေချ ဆေးသိုလှောင်ရေးတပ်၊ ကျောက်ကပ်တုတပ် (မင်္ဂလာဒုံ)၊ အမှတ် (၂) နာလန်ထစခန်း (ခုတင်-၂၀၀)၊ ခြေတုလက်တု အလုပ်ရုံ၊ အမှတ် (၁) အဆုတ်ရောဂါတိုက်ဖျက်ရေးနှင့် နယ်လှည့်ဓာတ်မှန်ရိုက်တပ်၊ သွားဆေးကုဌာနတို့ အပါအဝင် တပ်မတော်ဆေးတပ်ဖွဲ့သည် တပ်ပေါင်း ၂၃ တပ်ကို တိုးချဲ့ဖွဲ့စည်းခဲ့သည်။
ဖွဲ့စည်းပုံ တပ်မတော် ဆေးသုတေသနတပ်၊ နေပြည်တော် တပ်မတော် ဆေးဘက်ဆိုင်ရာ ပညာသင်ကျောင်း၊ မှော်ဘီ အမှတ်(၁) စစ်မြေပြင်ဆေးတပ်ရင်း၊ မန္တလေး အမှတ်(၂) စစ်မြေပြင်ဆေးတပ်ရင်း၊ တောင်ကြီး အမှတ်(၃) စစ်မြေပြင်ဆေးတပ်ရင်း၊ တောင်ငူ အမှတ်(၄) စစ်မြေပြင်ဆေးတပ်ရင်း၊ ပုသိမ် အမှတ်(၅) စစ်မြေပြင်ဆေးတပ်ရင်း၊ မော်လမြိုင် အမှတ်(၆) စစ်မြေပြင်ဆေးတပ်ရင်း၊ မှော်ဘီ အမှတ်(၇) စစ်မြေပြင်ဆေးတပ်ရင်း၊ မုံရွာ အမှတ်(၈) စစ်မြေပြင်ဆေးတပ်ရင်း၊ စစ်တွေ အမှတ်(၉) စစ်မြေပြင်ဆေးတပ်ရင်း၊ ခိုလန် အမှတ်(၁၀) စစ်မြေပြင်ဆေးတပ်ရင်း၊ လားရှိုး အမှတ်(၁၁) စစ်မြေပြင်ဆေးတပ်ရင်း၊ ဗန်းမော် အမှတ်(၁၂) စစ်မြေပြင်ဆေးတပ်ရင်း ၊ကျိုင်းတုံ အမှတ်(၁၃) စစ်မြေပြင်ဆေးတပ်ရင်း၊ မြိတ် အမှတ်(၁၄) စစ်မြေပြင်ဆေးတပ်ရင်း၊ တိုက်ကြီး ကျန်းမာရေးနှင့်ရောဂါနှိမ်နင်းရေးတပ်၊ နေပြည်တော် (တစ်နိုင်ငံလုံးအနေဖြင့် စစ်မြေပြင် ဆေးတပ်ရင်း ၁၄ ခုကို ဖြန့်ကျက်နေရာချထားသည်။
စစ်မြေပြင်ဆေးတပ်ရင်းတစ်ခုစီတွင် စစ်မြေပြင်ဆေးတပ်ဖွဲ့ သုံးဖွဲ့၊ စစ်မြေပြင်ဆေးရုံ ၃ ခုနှင့် အထူးတပ်ဖွဲ့ တစ်ခုစီ ပါဝင်သည်။
) ကိုးကား ကဏ္ဍ:တပ်မတော် (ကြည်း)။
မာရဇ္ဇ (၂၀ အောက်တိုဘာ ၁၉၆၇-၂၃ ဇန်နဝါရီ ၂၀၂၅) သည် မြန်မာနိုင်ငံမှ ထင်ရှားသော အမျိုးသားအဆိုတော်နှင့် တေးရေးဆရာဖြစ်သည်။
ကော်ပီသီချင်းခေတ်တွင် ကိုယ်ပိုင်သံစဉ်များကိုသာ သီဆိုသူ တစ်ဦးအဖြစ် လူသိများသည်။
ယင်းအပြင် ရော့ခ်သီချင်း၊ ရော့ခ်ဂီတလမ်းကြောင်းပေါ်မှနေ၍ မသွေဖည်သည့် အဆိုတော်အဖြစ် သတ်မှတ်ခံထားရသည်။
ငယ်ဘဝ မာရဇ္ဇကို အထက်မင်းလှ ဟု လူသိများသည့် မကွေးတိုင်း၊ မင်းလှမြို့တွင် အဖဦးသိန်းမြင့်၊ အမိဒေါ်ခင်နု တို့က မွေးဖွားခဲ့သည်။
မွေးချင်း ၂ဦးအနက် အကြီးဆုံးသား ဖြစ်သည်။
ငယ်အမည်မှာ သိန်းဇော် ဖြစ်သည်။
ငယ်ဘဝကို မင်းလှမြို့တွင်ပင် ဖြတ်သန်းခဲ့သည်။
အဆိုတော်ဘဝ ၁၉၉၃ ခုနှစ်တွင် ရန်ကုန်မြို့သို့ ရောက်ရှိပြီး အဆိုတော်ဖြူသီ၏ အိုအေစစ်စတူဒီယို၌ Iron Cross တေးဂီတအဖွဲ့ဖြင့် ပုံရိပ်မဲ့ဂရပ်ဖစ် တေးစီးရီးကို ကိုယ်ပိုင်သံစဉ်၊ ကိုယ်ပိုင်စာသားဖြင့် ရေးသားသီဆို စတင် အသံသွင်းခဲ့သည်။
ထိုကာလမှ စပြီး တေးဂီတလောကထဲ စတင်ဝင်ရောက်ခဲ့သည်။
သူ၏ ပုံရိပ်မဲ့ဂရပ်ဖစ် တေးစီးရီးကို နှင်းဆီလှိုင်တေးထုတ်ရေးက ဖြန့်ချိခဲ့ပြီးနောက် တေးစီးရင်းတွင်ပါသည့် ဆံပင်ရှည်ရှည် အရပ်မြင့်မြင့် ကိုယ့်ချစ်သူလေး စာသားပါ ဆွဲအားသီချင်းကို လူအများက လက်ခံအားပေးခဲ့ကြသည်။
ထိုသီချင်းဖြင့် စတင်နာမည်ကြီးလာသည်။
သူသည် ယခင်က တေးစီးရီးထဲ ရော့ခ်သီချင်းအပြင်၊ country သီချင်း စသည်ဖြင့် စုံလင်နေအောင် ပါဝင်ဖန်တီးခဲ့ဖူးသော်လည်း ၂၀၀၄ ခုနှစ်က ဖြန့်ချိခဲ့သော ဇာတ်ပေါင်းတေးစီးရီးကစတင်၍ ရော့ခ်လမ်းကြောင်းပေါ်တွင်သာ မသွေဖည်သော ပုံစံဖြင့်သာ ပြောင်းလဲလုပ်ကိုင်ခဲ့သည်။
ထိုနောက်ပိုင်းက စပြီး တေးစီးရီးများ ဆက်လက်ထုတ်ခဲ့သည်။
၂၀၁၆ ခုနှစ်တွင် အချိန်အခါ တေးစီးရီး၊ ၂၀၁၉ ခုနှစ်တွင် ဥဒါန်း တေးအယ်လ်ဘမ် ကို ဖြန့်ချိခဲ့သည်။
ဘဝနိဂုံး ကိုယ်ပိုင်သံစဉ် ရောခ့် သီချင်းများ ဖန်တီးခဲ့သူ အဆိုတော် မာရဇ္ဇ (ခေါ်) ဦးသိန်းဇော် သည် ကျောက်ကပ်ရောဂါဖြင့် ၂၀၂၅ ခုနှစ် ဇန်နဝါရီလ ၂၃ ရက်နေ့ ည ၁၁ နာရီ ၇ မိနစ် အချိန်တွင် ရန်ကုန်မြို့၊ ဗဟိုစည်ဆေးရုံ၌ ကွယ်လွန်သည်။
မာရဇ္ဇ ၏ နောက်ဆုံးခရီး ဈာပနကို ၂၀၂၅ ခုနှစ် ဇန်နဝါရီလ (၂၅) ရက်နေ့၊ နေ့လယ် (၂) နာရီတွင် ရေဝေးသုသာန် ၌ ပြုလုပ်သည်။
ဇနီးဖြစ်သူမှာ ဒေါ်စန်းစန်းဝင်း ဖြစ်ပြီး လုလု နှင့် ထာဝရ သမီး ၂ ဦး မွေးဖွားခဲ့သည်။
ထုတ်လုပ်ဖြန့်ချိခဲ့သော ထင်ရှားသည့် တေးစုများ ပုံရိပ်မဲ့ဂရပ်ဖစ် (၁၉၉၃) မိစ္ဆာအတွက်ကရုဏာ မျှော်လင့်ခြင်းလမင်း ဂမ္ဘီရမိုးကြိုး ကိုရုပ်ဆိုး ပျားရည်မြစ် ကဥ္စနာ ရွှေရောင်ကောင်းကင် အချစ်ငတ်သားကောင် ရွှေရတီ (၂၀၀၂) ဇာတ်ပေါင်း (၂၀၀၄) သေချာပါတယ် အချိန်အခါ (၂၀၁၆) ဥဒါန်း (၂၀၁၉) ၁၂လက်မ ၁ပေ ကိုးကား ကဏ္ဍ:မြန်မာ အမျိုးသား အဆိုတော်များ ကဏ္ဍ:မြန်မာ တေးရေးဆရာများ ကဏ္ဍ:၂၀၂၅ ကွယ်လွန်သူများ။
ပြည်သူ့ရင်ခွင် သည် တပ်မတော် နှင့် မြန်မာနိုင်ငံ ရဲတပ်ဖွဲ့ မှ ဝန်ထမ်းများ ဘက်ပြောင်းလာမှုကို ပံ့ပိုးကူညီပေးသည့် ပုဂ္ဂိုလ်များ၏ ကွန်ရက် တစ်ခု ဖြစ်သည်။
အဆိုပါ ကွန်ရက်ကို ၂၀၂၁ ခုနှစ် မေလတွင် တပ်မတော်သားများက စတင်ထူထောင်ခဲ့ပြီး ၂၀၂၁ ခုနှစ် မြန်မာနိုင်ငံ အာဏာသိမ်း ပြီးနောက် ထွက်ပြေးလာသူများနှင့် ၎င်းတို့၏ မိသားစုများအား နေရာထိုင်ခင်း၊ ဘေးကင်းစွာ သွားလာရေးနှင့် လုံခြုံရေး စသည့် လူမှုဝန်ဆောင်မှုများ အပါအဝင် အကူအညီများ ဆောင်ရွက်ပေးခဲ့သည်။
ရံဖန်ရံခါတွင် အဆိုပါဝန်ဆောင်မှုများသည် ရန်ပုံငွေရှားပါးနေသေးသော်လည်း ဆုံးရှုံးသွားသော ထွက်ပြေးလာသူများ၏ လုပ်အားခကို ကူညီရန်အတွက် ငွေကြေးများ ပေးအပ်လေ့ရှိသည်။
အတိုက်အခံ အမျိုးသားညီညွတ်ရေးအစိုးရ၏ ကာကွယ်ရေး ဝန်ကြီးဌာနတွင် ပြည်သူ့ရင်ခွင်ကို ထားရှိသည်။
စစ်ဘက်ဥပဒေအရ ရာထူးမှ ထွက်ပြေးသူများသည် သေဒဏ်ကျခံရနိုင်ပြီး ထွက်ပြေးလာသူများ၏ မိသားစုများသည်လည်း လက်တုံ့ပြန်ခြင်း ခံရနိုင်သည်။
ကွန်ရက်ကို စေတနာ့ဝန်ထမ်း ရာနှင့်ချီ ပံ့ပိုးထားသည်။
ပြည်သူ့ရင်ခွင်သည် ၂၀၂၁ ခုနှစ် စစ်တပ်အာဏာသိမ်းမှုကို ဆန့်ကျင်သော မြန်မာများအကြား ပိုမိုကျယ်ပြန့်သော အာဏာဖီဆန်ရေးလှုပ်ရှားမှု (CDM) ၏ တစ်စိတ်တစ်ပိုင်းဖြစ်သည်။
၂၀၂၃ ခုနှစ် ဇန်နဝါရီလအထိ စစ်သည် ၃,၀၀၀ နှင့် ရဲအရာရှိ ၇,၀၀၀ တို့သည် အာဏာသိမ်းပြီးနောက် ဘက်ပြောင်းသွားခဲ့သည်။
ဘက်ပြောင်းမှုအများစုသည် ၂၀၂၁ ခုနှစ် ဇွန်လမှ ဒီဇင်ဘာလအတွင်း ဖြစ်ပွားခဲ့သည်။
သို့သော်လည်း လွန်ခဲ့သည့် နှစ် ၆၀ အတွင်း မြန်မာစစ်တပ်သည် ဆုပေးခြင်း၊ ပြစ်ဒဏ်ပေးခြင်းနှင့် တင်းကျပ်သော အယူဝါဒဆိုင်ရာ လုပ်ငန်းစဉ်များဖြင့် ပံ့ပိုးပေးထားသော ကြီးမားသည့် စည်းလုံးညီညွတ်မှု ရှိနေဆဲဖြစ်သည်။
ပြည်သူ့စစ်သား ဟုခေါ်သော လွတ်လပ်သော အစီအစဉ်တစ်ခုသည် ဒစ်ဂျစ်တယ်ဖြန့်ချိရေး လှုပ်ရှားမှုတစ်ခုနှင့် ဘေးကင်းလုံခြုံသော ဖြတ်သန်းသွားလာမှု၊ နေစရာနှင့် အစားအသောက်များ ပေးဆောင်သည့် စေတနာ့ဝန်ထမ်းကွန်ရက်ကိုလည်း လုပ်ဆောင်သည်။
အခြားကြည့်ရန် မြန်မာနိုင်ငံ ဆန္ဒပြမှုများ (၂၀၂၁-လက်ရှိ) ပြင်ပလင့်များ ကိုးကား ကဏ္ဍ:တပ်မတော် ကဏ္ဍ:မြန်မာနိုင်ငံအခြေစိုက် အဖွဲ့အစည်းများ ကဏ္ဍ:အမျိုးသားညီညွတ်ရေးအစိုးရ။
ဒေါက်တာညီညီအောင်သည် မြန်မာနိုင်ငံသား အမျိုးသား အထွေထွေရောဂါကုဆရာဝန် ငှက်ဖျားဆရာဝန်၊ လူမှုကျန်းမာပညာရှင် လူမှုရေးလုပ်ငန်းလုပ်သူ စိုက်ပျိုးရေးသမား၊ နိုင်ငံရေးသမား နိုင်ငံရေးအကျဉ်းသားဟောင်း ဖြစ်သည်။
ငယ်ဘဝ ၁၉၇၁ ခုနှစ်က ဆိပ်ဖြူမြို့တွင် ဖွားမြင်ခဲ့သည်။
ပညာရေး ၁၉၇၇ ခုနှစ်တွင် ဇီးဖြူပင်ရွာရှိ အခြေခံပညာအလယ်တန်း(ယခုအထက်တန်း)ကျောင်းတွင် စတင်ပညာသင်ယူခဲ့သည်။
၁၉၈၀ တွင် ဆိပ်ဖြူမြို့ အခြေခံပညာအထက်တန်းကျောင်းတွင် ဆက်လက်ပညာသင်ယူခဲ့သည်။
၁၉၈၈ ခုနှစ်တွင် တက္ကသိုလ်ဝင်တန်းကို အဆိုပါကျောင်းမှပင် အောင်မြင်သည်။
အရေးအခင်းဖြစ်ပွားနေချိန်ဖြစ်သဖြင့် သုံးနှစ်ခန့် ပညာသင်ယူမှု ရပ်နားခဲ့ရသည်။
၁၉၉၁ ခုနှစ်တွင် မန္တလေးဆေးတက္ကသိုလ် တွင် တက်ရောက်ပညာသင်ကြားသည်။
တက္ကသိုလ်ကျောင်းသားဘဝတွင် နိုင်ငံရေးမတည်ငြိမ်မှုများကြောင့် ၁၉၉၁ နှင့် ၁၉၉၇ ခုနှစ်များတွင် ကျောင်းများပိတ်သည်ကို ကြုံရပြန်သည်။
၁၉၉၉ ခုနှစ်တွင် နောက်ဆုံးနှစ်အပိုင်း (ခ) အောင်မြင်ပြီး ဆေးပညာဘွဲ့ ရရှိသည်။
၂၀၁၁ ခုနှစ်တွင် ထိုင်းနိုင်ငံ ဘန်ကောက်မြို့ မဟီဒေါ တက္ကသိုလ်တွင် သပြေပညာရေးဗဟိုဌာန၏ ပညာသင်ဆုအစီအစဉ်၊ မဟီဒေါတက္ကသိုလ်ပညာသင်ကင်းလွတ်ခွင့်အစီအစဉ်များဖြင့် လူမှုကျန်းမာသိပ္ပံပညာနိုင်ငံတကာမဟာတန်းတွင် တက်ရောက်ပညာသင်ယူခဲ့သည်။
၂၀၁၃ ခုနှစ်တွင် အဆိုပါတက္ကသိုလ်မှပင် လူမှုကျန်းမာသိပ္ပံပညာမဟာဝိဇ္ဇာဘွဲ့ ရရှိခဲ့သည်။
Mahidol University, Faculty of Social Sciences and Humanities, Alumni information https://www.sh.mahidol.ac.th/?page=alumni&apage=alumni&id=5438494 အလုပ်အကိုင် ၁၉၉၉ ခုနှစ်တွင် မကွေးမြို့ အထွေထွေရောဂါကုဆေးရုံကြီး (တိုင်းဆေးရုံကြီး)တွင် အလုပ်သင်ဆရာဝန် အဖြစ်လုပ်ကိုင်သည်။
၂၀၀၀ ပြည်နှစ်တွင် မယ်ဒီမြန်မာဆေးကုမ္ပဏီတွင်ဆေးကိုယ်စားလှယ်အဖြစ် ဝင်ရောက်လုပ်ကိုင်သည်။
ဆေးကုမ္ပဏီအလုပ်လုပ်နေစဉ် ပုဂ္ဂလိကဆေးရုံများတွင် အချိန်ပိုင်းဆရာဝန်အဖြစ်လည်းကောင်း၊ ကိုယ်ပိုင်ဆေးခန်းအချို့တွင် အထွေထွေရောဂါကုဆရာဝန်အဖြစ်လည်းကောင်း လုပ်ကိုင်သည်။
သုတေသနစီမံချက်များတွင်သုတေသနဆရာဝန်အဖြစ်လည်း လုပ်ကိုင်ခဲ့သည်။
၂၀၀၄ ခုနှစ်တွင် မန္တလေးမြို့ တော်ဝင်ဆေးရုံတွင် တာဝန်ခံဆရာဝန်အဖြစ်လုပ်ကိုင်သည်။
၂၀၀၇ ခုနှစ်တွင် ငှက်ဖျားစီမံချက်ဆရာဝန်အဖြစ်လုပ်ကိုင်သည်။
၂၀၁၁ ခုနှစ်တွင် ပညာသင်ဆုရရှိသဖြင့် ငှက်ဖျားဆရာဝန်အလုပ်မှ ထွက်ပြီး ပြည်ပတွင် သွားရောက်ပညာသင်ကြားသည်။
ပညာသင်ပြန်လာအပြီး ၂၀၁၃ ခုနှစ်တွင် ငှက်များစီမံချက်တွင် လ အနည်းငယ်လုပ်ကိုင်ပြီးနောက် နောင်ချိုမြို့နယ် ဘန့်ဘွေးရွာ ကရုဏာအခမဲ့အာယုဒါနဆေးခန်း ထူထောင်ရာတွင် ပါဝင်လုပ်ကိုင်ခဲ့သည်။
အဆိုပါဆေးခန်းတွင် အခမဲ့ အထွေထွေရောဂါကုဆရာဝန်အဖြစ် အချိန်ပိုင်း ကုသိုလ်ဖြစ်လုပ်ကိုင်ပေးခဲ့သည်။
တချိန်တည်းတွင် စိုက်ပျိုးရေးလုပ်ငန်း စတင်လုပ်ကိုင်ခဲ့သည်။
နိုင်ငံရေး ၂၀၁၅ ခုနှစ် အထွေထွေရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်ပါတီ နောင်ချိုမြို့နယ် အမှတ်(၂)မဲဆန္ဒနယ်မြေမှ ဝင်ရောက်ယှဉ်ပြိုင်အရွေးခံရပြီး ဒုတိယအကြိမ် ရှမ်းပြည်နယ်လွှတ်တော်ကိုယ်စားလှယ်ဖြစ်လာခဲ့သည်။
၂၀၁၆ ဧပြီလတွင် ရှမ်းပြည်နယ်အစိုးရအဖွဲ့ ပြည်နယ်ဝန်ကြီးအဖြစ် တာဝန်ထမ်းဆောင်ခဲ့သည်။
၂၀၂၀ ခုနှစ် အထွေထွေရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်ပါတီ နောင်ချိုမြို့နယ်အမှတ်(၂) မဲဆန္ဒနယ်မြေမှပင် ထပ်မံဝင်ရောက်ယှဉ်ပြိုင်ရာ ဒုတိယအကြိမ်အရွေးခံရပြီး တတိယအကြိမ်ရှမ်းပြည်နယ်လွှတ်တော်ရွေးကောက်ခံကိုယ်စားလှယ်ဖြစ်လာသည်။
၂၀၂၁ ဖော်ဖော်ဝါရီလ (၁) ရက်နေ့ တွင် မြန်မာ့တပ်မတော်၏ ခေတ္တ ဖမ်းဆီးထိန်းသိမ်းခြင်းခံခဲ့ရသည်။
ကိုးကား ကဏ္ဍ:ရှမ်းပြည်နယ်အစိုးရအဖွဲ့ ဝန်ကြီးများ Category:၂၀၁၅ အထွေထွေရွေးကောက်ပွဲ ပါဝင်ယှဉ်ပြိုင်သူများ Category:၂၀၂၀ အထွေထွေရွေးကောက်ပွဲ ပါဝင်ယှဉ်ပြိုင်သူများ Category:မြန်မာ ဆရာဝန်များ။
ပေါက်ဖွားရာနေရာတွင် တွေ့ရသော သိမ်းစာဖင်နီ ကိုးကား။
အက်ဒီဆင် အမည်ရှိ လူပုဂ္ဂိုလ်များမှာ သောမတ် အက်ဒီဆင် အက်ဒီဆင် ဂျိုးဇက်။
သောမတ် အမည်ရှိ လူပုဂ္ဂိုလ်များမှာ သောမတ် မိုး သောမတ် ယန်း သောမတ် အက်ဒီဆင် သောမတ် ကာလိုင်း သောမတ် ဂိန်းစဗားရား သောမတ် ဝီလျံ ရီးစ်ဒေးဗစ် သောမတ် ကရန်း မား သောမတ် ဟင်နရီ ဟပ်စလေ။
ဂျိုးဇက် အမည်ရှိ လူပုဂ္ဂိုလ်များမှာ ဂျိုးဇက် ဟိုင်းဒင့် ဂျိုးဇက် ဂျော့ဖား ဂျိုးဇက် ပရီးစ်လီ ဂျိုးဇက် လစ်စတာ ဂျိုးဇက်-လူဝီ လာဂေါင့် ဂျိုးဇက် ပရူးစ် ဂျိုးဇက် လူးဝစ် အန်း အေဗီနောလ် ဂျိုးဇက် ဂိုဘဲလ် ဂျိုးဇက် ဘလက် ဂျိုးဇက် ဆဖရာ ဂျိုးဇက် လဖုန်း ဂျိုးဇက် ကွန်းရက်။
အောက်ပါတို့သည် ရှမ်းပြည်နယ်၊ နောင်ချိုမြို့နယ်တွင်းရှိ ရွာများ စာရင်း ဖြစ်သည်။
ဖရန်စစ် (, (၊ ပြင်သွာ သို့မဟုတ် ဖရန်ဆွာ)သည် (, , , အမေရိကန်: , ) နှင့် ညီမျှသည့် ပြင်သစ် ယောက်ျားအမည်နှင့် မျိုးရိုးအမည် ဖြစ်သည်။
ကဏ္ဍ:နာမည်များ။
ပီတာ အမည်ရှိ လူပုဂ္ဂိုလ်များမှာ ပီတာ ချိုင်ကော့ဗ်စကီး ပီတာ ပေါ ရူးဗင် ပီတာ ကဲလ်နား။
မာရီယာ အမည်ရှိ လူပုဂ္ဂိုလ်များမှာ မာရီယာ ထရီဇာ ဘုရင်မ မာရီယာ အိုဇာဝါ မာရီယာ ရှာရာပိုဗာ။
ရေသူမ မင်းသမီးလေးသည် ဒေးဗစ် မာဂီး ရေးသားသည့် ဇာတ်ညွှန်းမှ ဒါရိုက်တာ ရော့ဘ် မာရှာလ်မှ ရိုက်ကူးသည့် ဒစ္စနီ ၂၀၂၃ခုနှစ် အမေရိကန် ဂီတ စိတ်ကူးယဉ် ဇာတ်ကား ဖြစ်သည်။
ကိုးကား ကဏ္ဍ:၂၀၂၃ ရုပ်ရှင်ဇာတ်ကားများ။
thumbnail ABS-CBN ၁၉၄၆ ခုနှစ်တွင် တည်ထောင်ခဲ့သော ဖိလစ်ပိုင်မီဒီယာကုမ္ပဏီတစ်ခုဖြစ်သည်။
https://www.abs-cbn.com/who-we-are/our-story ၎င်းသည် Quezon City တွင်ဌာနချုပ်ရှိသည်။
ကိုးကား ကဏ္ဍ:ဖိလစ်ပိုင်နိုင်ငံ ကဏ္ဍ:ရုပ်မြင်သံကြား။
GMA Network သည် 1950 ခုနှစ်တွင် တည်ထောင်ခဲ့သော ဖိလစ်ပိုင်မီဒီယာကုမ္ပဏီတစ်ခုဖြစ်သည်။
https://www.gmanetwork.com/corporate/about/overview ၎င်းသည် Quezon City တွင်ဌာနချုပ်ရှိသည်။
မိမိတို့ ပြုလုပ်အပ်ပြီးသော “ကံ” အားလျော်စွာ ထိုထိုဘုံ၌ ကပ်ရောက်ဖြစ်ပေါ်နေ ကြသည့် သတ္တဝါတို့၏ တစ်ဦးနှင့်တစ်ဦး တူညီ နေမှု အခြင်းအရာကို အမျိုးဇာတ်ဟု ခေါ်သည်၊ ယင်း ဇာတ်သည် သတ္တဝါတို့၏ ကပ်ရောက် ဖြစ်ပေါ်ရာဘုံ ပုံဟန်သဏ္ဌာန် အမူအကျင့်, အလုပ်အကိုင် စသော ဂုဏ် သတ္တိအားဖြင့် ခွဲခြမ်း ဝေဖန်သည်ရှိသော် လူဇာတ်, နတ်ဇာတ်, တိရစ္ဆာန်ဇာတ် စသည်ဖြင့် သတ္တလောက၌ မရေတွက်နိုင်အောင် များပြားလေသည်၊ တိပိဋကအဘိဓာန် အတွဲ-၈ ထိုတွင် ကမ္ဘာသစ်တည် ပြီးစအချိန်၌ ဗြဟ္မပြည်မှ ဗြဟ္မာများစုတေပြီးလျှင် ဤလူ့ပြည်၌ ဥပပါတ်ပဋိသန္ဓေနေ ကာဖြစ်လာကြလေရာ “လူဇာတ်”ဟူ၍ ပေါ်ပေါက်လာပေသည်၊ ယင်းသို့ လူဇာတ်ပေါ်ပေါက်စအချိန်တွင် ယောက်ျား မိန်းမဟူ၍ မကွဲပြားသေးပဲ (ယောက်ျားပုံဟန်ဖြင့် နေထိုင်ကြပြီးနောက်) သလေးထမင်းကို စားသောက်ကြသည့်အခါတွင်မှ ကျင်ကြီးကျင်ငယ်တို့ဖြစ်ကြပြီးကာ ယင်းတို့ယိုထွက်ဖို့ရာ ဣတ္ထိဘော ပုမ္ဘောနှင့်တကွ ကျင်ကြီးပေါက်, ကျင်ငယ် ပေါက်များ ထင်ရှား ဖြစ်ပေါ်လာပြီးလျှင် “ယောက်ျားဇာတ်, မိန်းမဇာတ်ဟူ၍ ကွဲပြား ခဲ့ပြန်သည်။
အမျိုးဇာတ် (၄)ပါး ထိုမှတဖန် “ကံ”အားလျော်စွာ ဖြစ်ပေါ် လာသည့်သလေးစပါးခင်းတို့ကို အချင်းချင်း ညှိနှိုင်းတိုင်ပင်ကာ (သူပိုင်, ငါပိုင်)ဟု ခွဲခြမ်း ဝေဖန်ထားကြရာ တရားမစောင့်သူ အချို့လူတို့၏ ခိုးယူမှုကြောင့် ယင်းကို ထိန်းသိမ်း စောင့်ရှောက်ပေးရသည့် လယ်မြေကို အစိုးရသော မင်းမျိုး “ခတ္တိယဇာတ်”ဟုလည်းကောင်း, ခိုးယူခြင်းစသော မကောင်းမှုများကို မပြုကျင့်ပဲ ရှောင်လွှဲမျှောချသော ပုဏ္ဏားမျိုး “ဗြာဟ္မဏဇာတ်”ဟုလည်းကောင်း, အိမ်ထောင်မှုပြုကာ အသီးအခြားဖြစ်သည့် နွားမွေးမှု, ကုန်သွယ်မှု စသည်ကို ပြုလုပ်သော အသည်မျိုး “ဝဿဇာတ်”ဟု၎င်း, သူ့အသက်သတ်ခြင်းစသော ကြမ်းကြုတ်သောအမှု, ကျူထရံယက်ခြင်း စသော သိမ်ငယ်သေးနုပ်သောအမှုကို ပြုလုပ်သော သူဆင်းရဲမျိုး “သုဒ္ဒဇာတ်” ဟု၎င်း ပေါ်ပေါက်လာလေရာ ဤလူ ပြည်၌ အမျိုး ဇာတ်ကြီး ၄-ပါးထင်ရှားလာပေသည်(ဒီ၊၃၊၇၀-၇၉)။
ဖော်ပြပြီး အမျိုးဇာတ်ကြီး ၄-ပါးတွင် မင်းမျိုးနှင့် ပုဏ္ဏားမျိုးကို အထက်တန်းကျသော အမျိုး “ဥက္ကဋ္ဌဇာတ်”ဟု ခေါ်၍ ဒွန်း စဏ္ဍား, မူဆိုး, ပန်းမှိုက်သွန် (= ဘင်ကျုံး မစင် အညစ်အကြေး သန့်ရှင်းရေး တံမြက်လှည်းသမား) စသော သူဆင်းရဲမျိုးကို အောက်တန်းကျသော အမျိုး “ဟီနဇာတ်”ဟု ခေါ်သည် (ဝိ၊၂၊၈)။
ဤကား လူတို့၏လောက သဘာဝအလိုက် ပေါ်ပေါက် လာသည့် “ဇာတ်”အမျိုးမျိုးပင်ဖြစ်သည်။
ဘာသာရေးခေါင်းဆောင်များ သတ်မှတ်သော အမျိုးဇာတ် ထို့ပြင် ဘာသာရေးခေါင်းဆောင် ဖြစ်သည့် ပုဂ္ဂိုလ်တို့ ပညတ်ထားသော အမျိုး ဇာတ်များလည်း ရှိပေသေးသည်၊ ပူရဏကဿပ နှင့် မက္ခလိဂေါသာလခေါ် တိတ္ထိ-ဆရာကြီး ၂-ဦးတို့က လောက၌ အမျိုးဇာတ် ၆-မျိုး ရှိကြောင်း ပညတ်ထားကြပေသည်၊ ယင်းတို့ကား— (၁) ကြမ်းကြုတ်သော အမှုကို ပြုလုပ်သည့် တံငါ မုဆိုး, ခိုးသူ, ထောင်မှူး စသော ပုဂ္ဂိုလ်တို့၏ မည်းညစ်သော အမျိုး “ကဏှ ဇာတ်”၊ (၂) သာသနာ့ ဝန်ထမ်း ရဟန်းများနှင့် ကံ ကံ၏ အကျိုးကို ယုံကြည်သူ “ကမ္မဝါဒီ” ပုဂ္ဂိုလ်တို့၏ ညိုသောအမျိုး နီလဇာတ်” (၃) အဝတ်တထည်သာဝတ်သူ “နိဂဏ္ဌ” ပုဂ္ဂိုလ်တို့၏ နီသောအမျိုး “လောဟိတဇာတ်”၊ (၄) အဝတ်မဝတ်သူ “အစေလကတက္ကဒွန်းတို့၏ တပည့်ဖြစ်သည့် အဝတ်ဖြူဝတ်သူ လူပုဂ္ဂိုလ်တို့၏ ဝါသောအမျိုး “ဟလိဒ္ဒဇာတ်”၊ (၅) မက္ခလိဂေါသာလစသည်တို့၏တပည့် ဖြစ်သူ အာဇီဝကတက္ကဒွန်းနှင့် အာဇီဝကတက္ကဒွန်းမတို့၏ ဖြူသောအမျိုး “သုက္ကဇာတ်”၊ (၆) နန္ဒဝစ္ဆ, ကိသသံကိစ္စ, မက္ခလိဂေါသာလစသော အစေလကတက္ကဒွန်းတို့၏အလွန်ဖြူ သောအမျိုး “ပရမသုက္က=အတိသုက္ကဇာတ်”တို့ ဖြစ်သည်။
ဘုရားဟော အမျိုးဇာတ်၆-ပါး ယင်း တိတ္ထိဆရာကြီးတို့၏ ပညတ်ချက်ကိုပင် အကြောင်းပြုကာ ဘုရားရှင်ကလည်း “ဒွန်းစဏ္ဍား, တံငါ, မုဆိုး, ပန်းမှိုက်သွန်စသော မည်းညစ်သောအမျိုး၌ ပဋိသန္ဓေနေကာဖြစ် လာရသူ “ကဏှာဘိဇာတိက” ပုဂ္ဂိုလ်တို့၏ အမျိုးဇာတ် ၃-ပါး, မင်း, ပုဏ္ဏား, သူကြွယ်ဟူသော ဖြူစင်သောအမျိုး၌ ပဋိသန္ဓေနေကာ ဖြစ်လာရသူ “သုက္ကာဘိဇာတိက” ပုဂ္ဂိုလ်တို့၏ အမျိုးဇာတ် ၃-ပါးဟူ၍ လောက၌ အမျိုး ဇာတ်၆-ပါးရှိကြောင်း တရားသဘောအတိုင်း တနည်းတဖုံ ဝေဖန်ဟောပြတော်မူသည်၊ ယင်းတို့ကား— (၁) မည်းညစ်သောအမျိုး၌ဖြစ်၍ ကိုယ် နှုတ်, စိတ်တို့ဖြင့် မကောင်းမှုကို ပြုကျင့်သူတို့၏ မည်းညစ်သော အမျိုးဟူသော ကဏှာဘိ-ဇာတိကကဏှဇာတ်၊ (၂) မည်းညစ်သောအမျိုး၌ဖြစ်၍ ကိုယ်, နှုတ်, စိတ်တို့ဖြင့် ကောင်းမှုကို ပြုကျင့်သူတို့၏ ဖြူစင်သောအမျိုးဟူသော “ကဏှာဘိဇာတိကသုက္ကဇာတ်”၊ (၃) မည်းညစ်သော အမျိုး၌ ဖြစ်၍ မည်းသောသဘောလည်း မဟုတ်, ဖြူသော သဘောလည်းမဟုတ်သည့် နိဗ္ဗာန်တရားကို ရရှိသူတို့၏ မမည်း, မဖြူသောအမျိုးဟူသော “ကဏှာဘိဇာတိကအကဏှအသုက္ကဇာတ်၊ (၄) ဖြူစင်သော အမျိုး၌ဖြစ်၍ ကိုယ်, နှုတ်, စိတ်တို့ဖြင့် မကောင်းမှုကို ပြုကျင့်သူတို့၏ မည်းညစ်သောအမျိုးဟူသော “သုက္ကာဘိ ဇာတိက ကဏှဇာတ်၊ (၅) ဖြူစင်သော အမျိုး၌ဖြစ်၍ ကိုယ်, နှုတ်, စိတ်တို့ဖြင့် ကောင်းမှုကို ပြုကျင့်သူတို့၏ ဖြူစင်သောအမျိုးဟူသော “သုက္ကာဘိဇာတိ ကသုက္ကဇာတ်၊ (၆) ဖြူစင်သော အမျိုး၌ ဖြစ်၍ မည်းသောသဘောလည်း မဟုတ်, ဖြူသောသဘောလည်း မဟုတ်သည့်နိဗ္ဗာန်တရားကို ရရှိ သူတို့၏ မမည်း, မဖြူသော အမျိုးဟူသော သုက္ကာဘိဇာတိကအကဏှအသုက္ကဇာတ်တို့ ဖြစ်သည် (အံ၊၂၊၃၃၇-၃၄၀။
ဒီ၊ဋ္ဌ၊၁၊၁၄၇။
ဒီ၊ဋ္ဌ၊၃၊၂၂၀။
မ၊ဋ္ဌ၊၃၊၈၄။
သံ၊ဋ္ဌ၊၂၊၃၁၄။
ဝိသုဒ္ဓိ၊ဋီ၊၂၊၃၆၁)။
တနည်း အမျိုးဇာတ် ဘုရားရှင်၏ အလိုတော်အားဖြင့် အမျိုးဇာတ်ကို အကျဉ်းချုပ်ကာ ခွဲခြမ်း ဝေဖန်လိုက်လျှင် ခတ္တိယ, ဗြာဟ္မဏ, ဝဿ, သုဒ္ဓ စသော လောက၌ ထင်ရှားနေသည့်အမျိုးအနွှယ် “လောကိယဇာတ်” နှင့် ဘုရားရှင်၏ တပည့်သား သမီးများဖြစ်ကြသည့် ရဟန်း ရဟန်းမ, သိက္ခမာန်မ, သာမဏေ, သာမဏေမတို့၏ ဖြူစင် မြင့်မြတ်သော အမျိုးအနွယ် “အရိယဇာတ်”ဟူ၍ ၂-မျိုးသာလျှင် ဖြစ်ပေသတည်း (မ၊၂၊၃၀၆။
မ၊ဋ္ဌ၊၃၊၂၃၃-၄။
ထေရ၊ဋ္ဌ၊၂၊၁၇၃။
အပ၊ဋ္ဌ၊၂၊၅၉၊ ၂၆၄။
မ၊ဋီ၊၃၊၁၅၆)။
ဣဓေကစ္စော ဇာတိယာ ဝါ ဂေါတ္တန ဝါ... မာနံ ဇပ္ပတိ။
ဇာတိယာတိ ခတ္တိယဘာဝါဒိဇာတိသမ္ပတ္တိယာ။
အဘိ၊ဋ္ဌ၊၂၊၄၆၇။
ဇာတိယာ နာနာဘာဝေါ မရဏေန ဝိနာဘာဝေါ, ဘဝေန အညထာဘာဝေါ။
သံ၊ဋ္ဌ၊၃၊၂၅၆။
ဇာတိယာတိ ဇာတိအနုရူပဂမနေန။
ဒီ၊ဋီ၊၂၊၁၆၃။
ဇာတိယာတိ ခတ္တိယာဒိဇာတိယာ။
သံ၊ဋီ၊၂၊၄၇၉။
ဇာယတိ ဧတာယ ခတ္တိယာဒိသမညာတိ ဇာတိ၊ ကုလံ။
ဝိသုဒ္ဓိ၊ဋီ၊၂၊၁၉၇။
(ဝိ၊၂၊၆။
ဒီ၊၁၊၁၁၄။
သံ၊၁၊၁၆၉။
သုတ္တနိ၊၃၀၀။
ဝိမာန၊၈၈။
ပေတ၊၁၅၀။
မဟာနိ၊၅၁။
ဇာ၊၁၊၇၂၊ ၃၂၇။
ဇာ၊၂၊၁၆၃။
ဝိ၊ဋ္ဌ၊၁၊၁၁၁။
ဝိ၊ဋ္ဌ၊၂၊၁၈၆။
ကင်္ခါ၊၁၄၀။
ဒီ၊ဋ္ဌ၊၁၊၁၆၂။
ဒီ၊ဋ္ဌ၊၂၊၃၈၁။
မ၊ဋ္ဌ၊၁၊၃၄။
မ၊ဋ္ဌ၊၃၊၄၉။
သံ၊ဋ္ဌ၊၁၊၇၅။
သံ၊ဋ္ဌ၊၃၊၇၂။
အံ၊ဋ္ဌ၊၂၊၃၇၄။
အံ၊ဋ္ဌ၊၃၊၂၀၅၊ ၃၁၄။
အဘိ၊ဋ္ဌ၊၁၊၃၄၊ ပဋိသံ၊ဋ္ဌ၊၁၊၅၅။
ပဋိသံ၊ဋ္ဌ၊၂၊၄။
ဓမ္မ၊ဋ္ဌ၊၁၊၃၂၈။
ဓမ္မ၊ဋ္ဌ၊၂၊၃၇၇။
ဥဒါန၊ဋ္ဌ၊၄၈။
ဣတိဝုတ်၊ဋ္ဌ၊၁၅၀၊ ၂၅၂။
ဝိမာန၊ဋ္ဌ၊၁၇၈၊ ၂၄၅၊ ထေရ၊ဋ္ဌ၊၁၊၁၅။
ထေရ၊ဋ္ဌ၊၂၊၃၀၉။
အပ၊ဋ္ဌ၊၁၊၃၂၉။
အပ၊ဋ္ဌ၊၂၊၆။
စရိယာ၊ဋ္ဌ၊၁၄၁။
မဟာနိ၊ဋ္ဌ၊၁၈၃၊ ၂၁၇။
ဇာ၊ဋ္ဌ၊၁၊၁၄၅။
ဇာ၊ဋ္ဌ၊၂၊၃။
ဇာ၊ဋ္ဌ၊၃၊၄၉၄။
ဇာ၊ဋ္ဌ၊၄၊၄၃၀။
ဇာ၊ဋ္ဌ၊၅၊၂၄။
သာရတ္ထ၊၁၊၃၃၇။
သာရတ္ထ၊၂၊၂၂။
သာရတ္ထ၊၃၊၄၄၇။
ကင်္ခါ၊ ဦ၊ ဟောင်း။
ကင်္ခါ၊ဋီ၊သစ်၊၂၄၇။
ဒီ၊ဋီ၊၁၊၁၂၊ ၃၀၀။
ဒီ၊ဋီ၊၂၊၃၄။
ဒီ၊ဋီ၊၃၊၄၀။
သီ၊ဋီ၊သစ်၊၂၊၂၁၆။
မ၊ဋီ၊၁၊၁၂။
မ၊ဋီ၊၂၊၁၈၅။
မ၊ဋီ၊၃၊၁၈၇။
သံ၊ဋီ၊၁၊၂၅၈။
အံ၊ဋီ၊၁၊၁၃၆။
အံ၊ဋီ၊၂၊၆။
အံ၊ဋီ၊၃၊၁၂၂။
မူလဋီ၊၁၊၁၇၁။
အနုဋီ၊၁၊၁၈၅။
) သက်မဲ့ အမျိုးဇာတ် သက်ရှိ “သဝိညာဏက သတ္တဝါတို့၌ အမျိုးဇာတ်များ အသီးအသီး ကွဲပြားသကဲ့သို့ သက်မဲ့ “အဝိညာဏက အရာဝတ္ထုတို့၌လည်း မြက်မျိုး “တိဏဇာတ်” သစ်ပင်မျိုး “ရုက္ခဇာတ်” စသည်ဖြင့် အမျိုးအစားပေါင်း မြောက်မြားစွာ ကွဲပြားလေသည် (မ၊၂၊၄၀၈။
သုတ္တနိ၊၃၇၄။
မ၊ဋ္ဌ၊၃၊၂၉၅-၆။
သုတ္တနိ၊ဋ္ဌ၊၂၊၁၈၅)။
ယင်းတို့ကား—တောင်ဇလပ်, ကုံကုမံ, လေးညှင်းပွင့်, ပန်းညိုရွက်ဟူသော နံ့သာမျိုး ၄-ပါး (သရုပ် အမျိုးမျိုးကို စတုဇ္ဇာတိယဂန္ဓ-ကြည့်)။
ခုံချည်သင်္ကန်း, ဝါချည်သင်္ကန်း, ပိုးချည် သင်္ကန်း, သိုးမွေးသင်္ကန်း, သျှမ်ချည်သင်္ကန်း ချည်အမျိုးမျိုးရော၍ ရက်အပ်သော သင်္ကန်း ဟူသော သင်္ကန်းအမျိုးအစား ၆-ပါး (စီဝရ-ကြည့်)။
ဆင်ဦးကင်းမှဖြစ်သော “ဟတ္ထိ ကုမ္ဘဇ”ပုလဲ, ဝက်စွယ်မှဖြစ်သော “ဝရာဟ ဒါဌဇ” ပုလဲ မြွေဦးခေါင်းမှဖြစ်သော ဘုဇင်္ဂသီသဇ” ပုလဲ, တိမ်တိုက်မှဖြစ်သော “ဝလာဟကဇ” ပုလဲ, ဝါးဆစ်မှဖြစ်သော “ဝေဏု ပဗ္ဗဇ = ဝေဠုဇပုလဲ, ငါးဦးခေါင်းမှဖြစ်သော “မစ္ဆသီသဇ” ပုလဲ, ခရုမှဖြစ်သော သင်္ခဇ” ပုလဲ ယောက်သွားမှဖြစ်သော “သိပ္ပိဇ” ပုလဲ ဟူသော ပုလဲမျိုး ၈-ပါး (သာရတ္ထ၊၂၊၃၁၉။
ကင်္ခါ၊ဋီ၊သစ်၊၃၁၀။
မ၊ဋီ၊၁၊၇၀။
အနုဋီ၊၂၊၅၂-၃)ဤသို့စသည်ဖြင့် မရေတွက်နိုင်အောင် များပြားလေသည်။
ဆန္နံ စီဝရာနံ အညတရန္တိ ခေါမံ ကပ္ပါသိကံ ကောသေယျံ ကမ္ဗလံ သာဏံ ဘင်္ဂန္တိ ဣမေသံ ဆန္နံ စီဝရာနံ အညတရံ။
ဧတေန စီဝရဿ ဇာတိံ ဒဿေတွာ ဣဒါနိ ပမာဏံ ဒဿတုံ “ဝိကပ္ပနုပဂံ ပစ္ဆိမ”န္တိအာဟ။
ဝိ၊ဋ္ဌ၊၂၊၂၂၁။
(ကင်္ခါ၊၁၅၃။
အဘိ၊ဋ္ဌ၊၃၊၃။
ဝိမာန၊ဋ္ဌ၊၁၅၈။
ကင်္ခါ၊ဋီ၊ဟောင်း၊၇၀။
မ၊ဋီ၊၂၊၁၆၄။
မူလဋီ၊၃၊၅။
) ကိုးကား ကဏ္ဍ:ဗုဒ္ဓဘာသာ ဝေါဟာရများ။
အောက်ပါသည် ၂၀၂၁ မြန်မာနိုင်ငံစစ်အာဏာသိမ်းခံရခြင်းနှင့် ဆန္ဒပြပွဲများ ပြီးနောက် မြန်မာ့ပြည်တွင်းစစ် (၂၀၂၁-လက်ရှိ) ၏ ထင်ရှားသော ဖြစ်ရပ်များ မှတ်တမ်း ဖြစ်သည်။
ယင်းသည် ရှိနှင့်ပြီးသော မြန်မာ့ပြည်တွင်းပဋိပက္ခများ ပြန်လည်အစပြုခြင်းလည်း ဖြစ်သည်။
၂၀၂၁ မတ်လ မတ်လနှောင်းပိုင်းတွင် လူငယ်ပေါင်းများစွာ သည် တိုင်းရင်းသားလက်နက်ကိုင်အဖွဲ့များအနက်မှ တစ်ခုအောက်တွင် စာရင်းသွင်းရန်နှင့် လေ့ကျင့်ရန် မြန်မာနိုင်ငံနယ်စပ်ဒေသများသို့ သွားရောက်ခဲ့ကြောင်းနှင့် နိုင်ငံတစ်ဝန်း ပြည်တွင်းစစ်အန္တရာယ်ကို မြင့်တက်စေနိုင်သည်ဟု သတင်းများက ဖော်ပြခဲ့ကြသည်။